# Statusrapport Felles Kvalitetetssystem (FKS)

29.11.2017 av Eirik Rindal

### **Periode: 9. november til 29. november**

### **Generelt**

Det har blitt opprettet egen området på MUSIT wiki for prosjektet:

<https://wiki.uio.no/usit/musit/index.php/Felles_Kvalitetssystem>

Her vil oppdatert informasjon om prosjektet være å finne.

### **Aktivitet i perioden**

### Allmøte på museene

Det er blitt avholdt ett møte på Tromsø museum (27. november) og et møte på Stavanger museum (28. november). Det ble gitt generell informasjon om MUSIT og det nye IT-arkitektur prosjektet som et bakteppe for FKS. Deretter ble FKS gjennomgått og behovet for fellesrutiner forklart. Det er avtalt møte i Trondheim den 4. desember. Etter dette gjenstår kun å holde møte på museene i Oslo. E-post har blitt sendt til koordineringsgruppe representantene for NHM og KHM for å finne et passende tidspunkt for møte.

### FKS på Felleskoordineringsgruppe møte

FKS var en egen sak på Felleskoordineringsgruppe møte den 21. november. FKG etterspurte «plan og mer detaljer for framdriften i arbeidet». Utnevnelsen av medlemmer til referansegruppene ble utsatt til 6. desember. Det ble også bestemt at: «kan sende representanter for natur og kultur til alle gruppene, men det er ikke et krav at alle museer deltar i alle grupper.»

### **Fremdrift**

### Informasjon:

Det er planlagt et besøk til alle museene for å informere om FKS. Dette arbeidet er godt i gang og 3 museer er besøkt og møte dato for besøk i Trondheim er bestemt til 4. desember.

### Referansegrupper:

Medlemmer til referansegrupper er ennå ikke oppnevnt av «Felles koordineringsgruppe», men noen av museene har kandidatene klare allerede. Det er helt kritisk for fremdriften av prosjektet at disse gruppene blir opprettet. Hvis ikke det blir avholdt møter i gruppene før jul må prosjektet påberegne forsinkelser.

* Det skal utarbeides mandat, informasjonsskriv, og samle inn bakgrunnsmateriale fra forprosjektet for hver tema, samt annen relevant dokumentasjon

### Utfordring:

Forsinkelse i opprettelse av referansegruppene.